NASTA PILDIRAAMAT
Tere taas!
Täna joonistan sulle ühe põneva pildi sellest,
mida Jumal lõi kuuendal päeval.
Kuue päevaga lõi Jumal maailma.
Kuuendal päeval lõi Ta midagi väga väärtuslikku.
Piiblis on kirjas, et Jumal võttis kätte mulda.
Kas sa oled teinud kunagi liivakooki või liivalossi
või hoopiski savist ja plastiliinist midagi voolinud?
Umbes samamoodi hakkas Jumal voolima midagi väga erilist.
Midagi, kelle jaoks Jumal oli kogu selle kauni maailma loonud.
Esimeseks lõi Jumal lauba ja nina, millega saab hingata.
Siis tegi suu, millega saab rääkida, süüa ja ka hingata.
Lõua ja siis lõi Jumal väga tähtsad osad -
nimelt nägevad silmad.
Nii imeline on see, et Jumal oskas luua silmad, mis näevad.
Nüüd sa kindlasti saad aru, mida ma joonistan.
Nii sündis kogu maailma esimene inimene.
Jumal lõi nägeva silma,
lõhna tundva nina ja maitset tundva suu.
Mida Jumal veel lõi?
Loomulikult lõi kõrvad, mis kuulevad.
Seejärel kattis Jumal pea juustega.
Siin on kael.
Mis oli maailma esimese inimese nimi?
Tema nimi oli Aadam.
Aadam oli täiuslik Jumala poolt loodud inimene.
Kui Jumal puhus temasse eluhinguse ning temast sai elav hing.
Kindlasti ta läks paradiisi kõndima ning imetles kogu seda ilu.
Aadam nägi arvatavasti esimese asjana rohelist muru.
Siis ta nägi puid, lilli, merd ja üsna pea ka loomi.
Äkki ta nägi seal isegi koeri.
Võib-olla oli seal ka Nasta suguseid koeri.
Ehk läks ta paitama ka lõvi?
Kas sa teadsid, et siis, kui Jumal lõi esimesed loomad ja inimese,
siis kellelgi ei olnud vaja karta?
Aadam ei pidanud kartma lõvi.
Väike lind ei pidanud kartma Aadamat.
Keegi ei pidanud kedagi kartma.
Piibel ei räägi meile Aadama välimusest,
aga ma teen pruunijuukselise Aadama.
Kas sinu isa näeb selline välja?
Aadamal oli paradiisis väga tore.
Ta sai süüa seal puuvilju, pähkleid ja marju
ning mängida kõikide loomadega koos.
Siis aga Aadam märkas, et igal loomal oli oma sõber.
Üks koer mängis teise koeraga koos.
Lõvigi mängis teise lõviga.
Hobused hirnusid seal koos.
Jänesed hüppasid koos.
Aadam märkas, et pole kedagi, kes oleks selline nagu tema.
Jumal märkas, millest Aadam mõtleb.
Jumal pani Aadama magama.
Aadamal vajusid silmad kinni ja ta jäi rohelisele murule magama.
Sellel ajal võttis Jumal
Aadamast küljeluu ning hakkas sellest voolima.
Nüüd lõi Jumal peaaegu Aadama moodi inimese.
Jumal lõi jälle pea.
Siis silmad, mis olid samasugused kui Aadamal.
Muidugi lõi Jumal kogu keha.
Lõi käed, jalad, selja, kõhu - ehk siis kogu keha.
Jumal kujundas tähelepanelikult,
et see sõber meeldiks Aadamale ja oleks talle tore kaaslane.
Temalegi lõi Jumal lõhna tundva nina.
Naeratava suu.
Lõi ka kaela.
Samuti lõi ka kaunid juuksed.
Kas teisel inimesel olid teistsugused juuksed?
Seda me ei tea. Piibel sellest ei räägi.
Nüüd sa saidki aru, kelle Jumal lõi.
Jumal lõi Eeva.
Kogu maakera esimese naise.
Siis juhtus nii, et Aadamal oli aeg ärgata.
Jumal äratas Aadama hellasti üles.
"Äratus!"
"Mul on sulle üllatus!"
Kui Aadam ärkas, siis ta nägi, et ongi temasugune sõber.
Aadam pani oma sõbrale nimeks Eeva.
Nad said koheselt tuttavaks.
Ma usun, et Aadam läks Eevale kaunist paradiisi tutvustama.
Kindlasti nad kõndisid käsikäes.
Aadam kutsus Eevat maitsma häid õunu.
"Tule vaatama, siin on kaelkirjak!"
Nad tutvusid koos paradiisiga.
Aadam ja Eeva olid kogu aeg täielikult rõõmsad ja õnnelikud.
Neil ei olnud mingeid muresid.
Jumal oli kogu aeg Aadama ja Eeva juures.
Järgmine kord ma räägin teile,
mida Aadam ja Eeva paradiisis tegid ning mis nendega juhtus.
Näeme järgmine kord!
Nägemist!
Tõlge: Jane Soosaar